ଜଗତସିଂହପୁର, ସେପ୍ଟେମ୍ବର ୧୨(ଲୋକାଲ ୱାୟାର): ବୃଦ୍ଧ ଶାଶୂ ଶ୍ୱଶୁର ଓ ଝିଅକୁ ଖାଇବାକୁ ଦେଇ ନପାରି ତଥା ସ୍ୱାମୀଙ୍କ ଚିକିତ୍ସା ପାଇଁ ଆଣିଥିବା ଋଣ ସୁଝି ନପାରି ନାଉଗାଁ ଥାନା ପୋକମାଳା ଗାଁର ଜଣେ ମହିଳା ଝିଅ ସହ ଦେବୀ ନଦୀକୁ ଡେଇଁ ପଡ଼ିଥିବା ଜଣାପଡ଼ିଛି ।
ଓଡ୍ରାଫ ଓ ଅଗ୍ନିଶମ ଟିମ୍ ମହିଳା ଓ ଶିଶୁ ଉଦ୍ଧାର କାର୍ଯ୍ୟରେ ନିୟୋଜିତ ହୋଇଥିବା ବେଳେ ଏଯାଏଁ ସେମାନଙ୍କୁ ସଫଳତା ମିଳି ପାରିନାହିଁ ।
ସୂତ୍ରରୁ ଜଣାପଡ଼ିଛି ଯେ, ଲିପିନା ରାଉତ ନାମ୍ନୀ ମହିଳା ତାଙ୍କ ୭୫ ବର୍ଷୀୟ ଶ୍ୱଶୁର, ଶାଶୁ, ସ୍ୱାମୀ ଓ ସାତ ମାସର ଝିଅ ସହ ରହୁଥିଲେ ।
ସ୍ୱାମୀଙ୍କ ପେଟ ଅପରେସନ ପାଇଁ ସେ ପଡ଼ୋଶୀଙ୍କ ଠାରୁ ଲକ୍ଷାଧିକ ଟଙ୍କା କରଜ କରିଥିଲେ । ଚିକିତ୍ସାରେ ସମସ୍ତ ଟଙ୍କା ସରିଯିବାରୁ ପରିବାର ଚଳିବା କଷ୍ଟକର ହୋଇପଡ଼ିଥିଲା ।
ରାସନ କାର୍ଡ ସହ ଆଧାର ନମ୍ବର ସଂଯୋଗ ହୋଇ ନଥିବାରୁ ଜାତୀୟ ଖାଦ୍ୟ ସୁରକ୍ଷା ଯୋଜନାରେ ଏହି ପରିବାରକୁ ମିଳିବାକୁ ଥିବା ୨୦ କିଲୋଗ୍ରାମ ଚାଉଳ ଦିଆ ଯାଇନଥିଲା ।
ରିପୋର୍ଟ ଅନୁଯାୟୀ ମହିଳାଜଣକ ଶ୍ୱଶୁର ଓ ଝିଅ ସହିତ ସ୍ଥାନୀୟ ସରପଞ୍ଚ ଓ ନୂଆଗାଁ ବିଡିଓଙ୍କୁ ଭେଟି ରାସନ କାର୍ଡରେ ଆଧାର ସଂଯୋଗ ପାଇଁ ଜଣାଇଥିଲେ ।
ହେଲେ ପରିବାର ସଦସ୍ୟଙ୍କର ଆଧାର କାର୍ଡ ନଥିବାରୁ ଏହା ସମ୍ଭବ ହୋଇନଥିଲା ।ଏହା ବ୍ୟତୀତ ୭୫ ବର୍ଷୀୟ ଶ୍ୱଶୁର ଭାଗୁ ରାଉତ ଓ ଶାଶୂଙ୍କୁ ବାର୍ଦ୍ଧକ୍ୟ ଭତ୍ତା କିମ୍ବା ରାଜ୍ୟ ଓ କେନ୍ଦ୍ର ସରକାରଙ୍କ ବିଭିନ୍ନ ଆବାସ ଯୋଜନାରୁ ଆବାସ ସୁବିଧା ମଧ୍ୟ ମିଳି ନାହିଁ ।
ସୁସ୍ଥ ହେବା ପରେ ଲିପିନାଙ୍କ ସ୍ୱାମୀ ଅରକ୍ଷିତ ରାଉତ ଗୁଜରାଟର ଏକ ବେସରକାରୀ କମ୍ପାନୀରେ କାମ କରୁଥିବା ବେଳେ ତାଙ୍କ ପରିବାର ଦାରିଦ୍ର୍ୟ ଯୋଗୁ ଜରାଜୀର୍ଣ୍ଣ ଭଙ୍ଗା ଆଜବେଷ୍ଟସ ଘରେ ରହୁଛନ୍ତି ।
ପଡ଼ୋଶୀମାନଙ୍କ ଅନୁଯାୟୀ ଦାରିଦ୍ର୍ୟ ଓ ଆଧାର ନମ୍ବର ସଂଯୋଗ ଅସୁବିଧା ଯୋଗୁଁ ସାଧାରଣ ବଣ୍ଟନ ସାମଗ୍ରୀ ନପାଇ ଲିପିନା ଗଭୀର ମାନସିକ ଚାପରେ ଥିଲେ ।
ଏସବୁ କାରଣ ତାଙ୍କୁ ଆତ୍ମହତ୍ୟା ପାଇଁ ବାଧ୍ୟ କରିଥିଲା ।ସରପଞ୍ଚ ନରୋତମ କାଣ୍ଡି କହିଛନ୍ତି ଯେ, ଲିପିନାଙ୍କ ୭୫ ବର୍ଷୀୟ ଶ୍ୱଶୁର ବାର୍ଦ୍ଧକ୍ୟ ଭତ୍ତା ପାଇଁ ଆବେଦନ କରିଛନ୍ତି କିନ୍ତୁ ତାଙ୍କୁ ଭତ୍ତା ମିଳିନାହିଁ ।
ପରିବାରକୁ କୌଣସି ଆବାସ ଯୋଜନା ମିଳିନାହିଁ ଓ ସେମାନେ ଏକ ଜରାଜୀର୍ଣ୍ଣ ଘରେ ରହୁଛନ୍ତି । ଆଧାର ଓ ରାସନ କାର୍ଡ ସଂଯୋଗ ହୋଇ ନଥିବାରୁ କଂଟ୍ରୋଲ ଡିଲର ଗତ ମାସରେ ୨୦ କିଲୋଗ୍ରାମ ଚାଉଳ ଦେବା ବନ୍ଦ କରି ଦେଇଥିଲା ।
ପରିବାର ସଦସ୍ୟମାନେ ଘୋର ଆର୍ଥିକ ସଙ୍କଟରେ ରହିଛନ୍ତି ବୋଲି ସେ କହିଛନ୍ତି ।ନାଉଗାଁ ଥାନାର ଇନ୍ସପେକ୍ଟର-ଇନ-ଚାର୍ଜ ପ୍ରଜ୍ଞା କରଙ୍କ ଅନୁଯାୟୀ, କୌଣସି ପ୍ରତ୍ୟକ୍ଷଦର୍ଶୀ ନଥିବାରୁ ନଦୀକୁ ଡେଇଁ ମହିଳା ଜଣକ ଆତ୍ମହତ୍ୟା କରିଥିବା କଥା ପୁଲିସ କହିପାରିବ ନାହିଁ ।
ମା' ଓ ଛୁଆଙ୍କ ଉଦ୍ଧାର ପାଇଁ ଓଡ୍ରାଫ ଟିମକୁ ସକାଳୁ ପୁଣି କାମରେ ଲଗାଯାଇଛି ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
